וידאו שחור
צילמת וידאו בעקבות ישו:; את הירדן שבמימיו רחץ,; את הכינרת שחצה בהליכה,; את ההר שממנו קפץ.; את דרשת האפיפיור,; שזכית לשמוע.; את הכיכר שבה רבין; נרצח והונצח.; את יפו העתיקה לעת שקיעה,; עם החתנים והכלות.; את חוף הדולפינאריום,; שעליו הקולומביאנים,; מתופפים ורוקדים עד כלות,; את משחקי הקופה אמריקנה; שמאלתרים החברים בלילות.; צילמת וידאו בעקבות ישו...; צילמת את הכומר שלך,; נושא דרשה לבני קהילתו,; ואת התינוק החדש שנולד,; לחברך לחדר ואת אישתו.; ואת בעל הבית הנדיב,; שאת דירתו בצפון תל אביב,; אתה מנקה, שנתן לך במתנה,; את מצלמת הוידאו הקטנה.; צילמת וידאו בעקבות ישו...; אבל לא צילמת אותך ואת חייך,; כדי לא לצער את יקירך.; להם אתה שולח קלטת וידאו זו,; וכל חסכונותיך.; 